open-index/open-wikipedia-markdown huggingface dataset:
אגדת הביצה

**אגדת הביצה** (בגרמנית: **Sumpflegende**") היא ציור שמן על קרטון משנת 1919 מאת הצייר השווייצרי-גרמני פאול קלה. מאז 1982 הציור מוצג בגלריה העירונית לנבכהאוס שבמינכן, אך בעלותו הייתה שנויה במחלוקת בשל מקורו. הציור היה אחד מהיצירות שהנאצים הגדירו כ"אמנות מנוונת", והם החרימו אותו ממוזיאון מדינת הנובר בשנת 1937. עם זאת, הציור לא היה בבעלות המוזיאון, אלא הושאל לו על ידי ההיסטוריונית לאמנות סופי ליסיצקי-קופרס. ביולי 2017 נודע כי יורשיה של ליסיצקי-קופרס הגיעו להסכם עם עיריית מינכן בנוגע לבעלות עליו.

## תיאור היצירה
הציור משתייך לסדרה של "נופים קוסמיים" שקלה יצר במספר רב בין השנים 1917 ל-1919, בהם ביטא תפיסה סימבולית של הטבע. במרחבי צבע מופשטים, הנשלטים על ידי גוונים של צהוב גופריתי ומנוגדים לסגול, מסודרים האובייקטים בצורה נאיבית. בנוף החלומי, הדמות האנושית עצמה הופכת לחלק מהטבע. קלה כתב ביומניו:

"בעבר (אפילו כילד) היה הנוף ברור לי מאוד. תפאורה למצבי רוח של הנפש. זמנים מסוכנים מתחילים כעת, כשהטבע רוצה לבלוע אותי, אני כבר איני כלום, אך יש לי שלווה."


## היסטוריית בעלות
הציור נרכש זמן קצר לאחר השלמתו על ידי פאול קופרס, מנהל איגוד האמנים של הנובר, ואשתו סופי, לימים ליסיצקי-קופרס, ישירות מסטודיו האמן במינכן. בשנת 1926 השאילה סופי ליסיצקי-קופרס את הציור למוזיאון הפרובינציאלי של הנובר, יחד עם 15 יצירות מודרניסטיות נוספות. ב-5 ביולי 1937, במסגרת המאבק של המשטר הנאצי ב"אמנות מנוונת", החרימה ועדת האמנות של המשטר הנאצי את הציור מהמוזיאון. החל מ-19 ביולי 1937, הציור הוצג בתערוכה המבזה שנשאה את אותו שם, על קיר שכונה "קיר הדאדא".

בשנת 1941 רכש סוחר האמנות הרשמי של היטלר, הילדברנד גורליט, את הציור מהרייך הגרמני תמורת 500 פרנקים שווייצריים. הציור הפך לחלק מאוסף גורליט, שכלל מאות רבות של יצירת אמנות שחלקן נבזזו מיהודים על ידי הנאצים. בשנת 1962 הציור הועמד למכירה פומבית בבית המכירות למפרץ בקלן, למרות שהייתה התייחסות למקורו ולהנחה שהוא עדיין שייך לסופי ליסיצקי-קופרס. הציור נרכש אז על ידי האספן השווייצרי ארנסט ביילר, שמכר אותו לגלריית רוזנגרט בלוצרן, שם היה בין השנים 1973 ל-1982. לאחר מכן נרכש עבור 700,000 מארק גרמני על ידי קרן גבריאלה מינטר ויוהנס אייכנר ועיריית מינכן, שהשאילו אותו לגלריה העירונית לנבכהאוס.

שנת 1992, בנה של סופי ליסיצקי-קופרס, ין ליסיצקי, הגיש תביעה לבית המשפט המחוזי במינכן בדרישה להשבת הציור, אך התביעה נדחתה בשל התיישנות. העקרונות לביטול ההתיישנות על פי הצהרת וושינגטון, שעליהם התחייבו המוזיאונים הציבוריים בגרמניה, לא חלו במקרה זה, שכן גלריית לנבכהאוס הוא מוסד פרטי. במרץ 2012 הגישו היורשים תביעה נוספת נגד עיריית מינכן בדרישה להשבת הציור, בטענה שהתגלו מסמכים חדשים המהווים ראיות.

ביולי 2017 נודע כי היורשים הגיעו להסכם עם עיריית מינכן, שלפיו יקבלו פיצוי כספי, והציור יישאר בלנבכהאוס. סכום הפיצוי לא פורסם.

## ראו גם
אוסף גורליט

## קישורים חיצוניים

## הערות שוליים

קטגוריה:ביזת יצירות אמנות בידי הנאצים
קטגוריה:ציורי שמן
קטגוריה:ציורים מהמאה ה-20
קטגוריה:ציור קוביסטי
קטגוריה:לנבכהאוס: ציורים
הרפתקאות סקובי דו: המפה המסתורית

**הרפתקאות סקובי-דו: המפה המסתורית** (באנגלית: **Scooby-Doo! Adventures: The Mystery Map**) היא קומדיה בלשית מונפשת אמריקאית עם בובות משנת 2013, והוא הסרט העשרים בסדרת סרטי סקובי-דו שיצא ישירות לווידאו. הסרט הוקרן לראשונה ב-21 ביולי 2013, באירוע קומיק-קון, סן דייגו, ויצא ב-23 ביולי 2013, כהורדה דיגיטלית וכ-DVD בלעדי של וולמארט. הסרט הופץ בכל מקום ב-DVD ב-11 בפברואר 2014.

הבובות עצמן מבוססות על העיצובים של הדמויות הראשיות מהסדרה "גור בשם סקובי-דו".

## תקציר העלילה
בסרט זה, חבורת סקובי מגלה מפת אוצר בתוך קופסת פיצה ובעקבות כך היא מנסה למצוא את האוצר של גנארליבירד, שודד הים שחי מאות שנים לפניהם באזור קולסוויל, אולם באותו זמן, רודף אחריהם רוח התוכי הענקי.

## שחקנים
### בובנאים ומדבבים

## קישורים חיצוניים

## הערות שוליים

קטגוריה:סרטי קולנוע בכיכובן של בובות
קטגוריה:סרטי 2013
קטגוריה:האחים וורנר הנפשה: סרטים
קטגוריה:סרטי מסתורין אמריקאיים
קטגוריה:סרטי סקובי דו
קטגוריה:סרטי הנפשה אמריקאיים
קטגוריה:סרטי קומדיה אמריקאיים
קטגוריה:סרטים על כלבים
קטגוריה:סרטים מבוססי סדרות טלוויזיה
קטגוריה:סרטי מפלצות
קטגוריה:סרטי אנימציה שיצאו ישירות בפורמט לצפייה ביתית
משפט שלמה (פרנס פלוריס)

**משפט שלמה** הוא ציור שמן על לוח מאת הצייר הפלמי פרנס פלוריס. הציור נוצר מיד לאחר שובו של פלוריס ממסעו לאיטליה ומתאר הסיפור המקראי – משפט שלמה. בסיפור זה, שלמה המלך פסק בין שתי נשים שטענו כל אחת לאמהות על תינוק. שלמה חשף את רגשותיהן האמיתיים ואת הקשר שלהן לילד בכך שהציע לחצות את התינוק לשניים ולחלקו בין הנשים. באמצעות אסטרטגיה זו הצליח שלמה לזהות את האם שאינה אמיתית – זו שהסכימה לחלוקה ואמרה: "גַּם לִי גַם לָךְ לֹא יִהְיֶה גְּזֹרוּ" – ואילו האם האמיתית התחננה שהילד יימסר ליריבתה ובלבד שלא יהרגו אותו: "בִּי אֲדֹנִי תְּנוּ לָהּ אֶת הַיָּלוּד הַחַי וְהָמֵת אַל תְּמִיתֻהוּ".

## היצירה
בעיר אנטוורפן היה ציור דומה מאת יאן מסייס, אך הוא נהרס במהלך אחת מהתקיפות הספרדיות הידועות בשם "זעם הספרדים", בפרט בזו שהחריבה את אנטוורפן בשנת 1576. לאחר מכן, יאן ואן אסליירס תרם את היצירה מאת פרנס פלוריס כתחליף לאולם העירייה של אנטוורפן (שהתכנון שלו מיוחס לרוב לאחיו של פלוריס, קורנליס פלוריס).

ציור זה נמנה עם יצירותיו הראשונות של פלוריס לאחר שובו מאיטליה, והשפעת מסעו ניכרת בתשומת הלב לפרטים וללבוש הדמויות. הסיפור המקראי הועבר בהשראתו לתקופת רומא העתיקה. מאפיין בולט של יצירותיו המוקדמות של פלוריס הוא קומפוזיציה עמוסה בדמויות הצמודות זו לזו בקדמת הציור, ללא פתחים לעומק, וכן הבעות פנים נוקשות וללא מאפיינים אישיים.

ארמונו של שלמה מופיע כטרקלין עמודים הצופה על חורבות עתיקות. דמויותיו של פלוריס הושפעו מרפאל, עמו התוודע ברומא. הצייר ניסה לשחזר את האדריכלות העתיקה ואת הלבוש בצורה המדויקת ביותר בהתבסס על מחקריו מאלבומי רישומים איטלקיים. על כן מתוארך הציור לשנים 1545–1550 (בערך 1547), כאשר חזר האמן מרומא.

הציור שמור כיום במוזיאון המלכותי לאמנויות יפות באנטוורפן.

## הערות שוליים

קטגוריה:ציורי התנ"ך
קטגוריה:ציורי שמן
קטגוריה:ציורים מהמאה ה-16
קטגוריה:כלבים באמנות
קטגוריה:משפט שלמה בציור
בית הדין הקבוע לבוררות

**בית הדין הקבוע לבוררות** (באנגלית: **Permanent Court of Arbitration**) הוא ארגון בין-ממשלתי שאינו של האו"ם שמרכזו בארמון השלום בהאג, הולנד. בניגוד לבית משפט שיפוטי במובן המסורתי, בית הדין הקבוע לבוררות מספק תמיכה מנהלית בבוררויות בינלאומיות המערבות שילובים שונים של מדינות, ישויות מדיניות, ארגונים בינלאומיים וגורמים פרטיים. התיקים בהם עוסק בית הדין משתרעים על מגוון נושאים משפטיים הכוללים: גבולות טריטוריאליים וימיים, ריבונות, זכויות אדם, השקעות בינלאומיות וסחר בינלאומי ואזורי. בית הדין הוקם באמצעות שתי אמנות רב-צדדיות נפרדות עליהם חתמו 124 צדדים שונים (מדינות וארגונים). בית הדין אינו סוכנות של האו"ם,  אלא הוא בעל מעמד של משקיף של האו"ם מאז 1993. 

בית הדין הוקם על פי האמנה ליישוב סכסוכים בינלאומיים באוקיינוס השקט, שנחתמה בהאג ב-1899 במהלך ועידת האג הראשונה לשלום ב-1899.  הוועידה התכנסה ביוזמתו של הקיסר ניקולאי השני מרוסיה "במטרה לחפש את האמצעים האובייקטיביים ביותר כדי להבטיח לכל העמים את היתרונות של שלום אמיתי ומתמשך, ומעל לכל, של הגבלת הפיתוח של חימוש מתקדם".

המטה של בית הדין, ארמון השלום, נבנה בין השנים 1907 ל-1913.

## ארגון
ממוזער|מדינות החברות בבית הדין הקבוע לבוררות - בירוק
ממוזער| אולם בית הדין
בית הדין אינו בית משפט בהבנה המקובלת של מונח זה, אלא ארגון מנהלי שמטרתו להחזיק באמצעים קבועים וזמינים לשמש כמרשם למטרות של בוררות בינלאומית והליכים קשורים אחרים, לרבות ועדות חקירה ופישור.

"המועצה המנהלית הקבועה של בית הדין" היא גוף המורכב מכל הנציגים הדיפלומטיים של הצדדים המתקשרים, בראשה עומד שר החוץ של הולנד, שהוא גם צד מתקשר. היא אחראית ל"הכוונה והבקרה" של הלשכה הבינלאומית, מנהלת את תקציב הארגון ומדווחת על פעילותו.

*הלשכה הבינלאומית* היא המזכירות של בית הדין ובראשה עומד המזכיר הכללי. הוא מספק תמיכה לשונית, מחקרית, מנהלית ופיננסית לבוררויות בבית הדין.

האורגן השלישי של בית הדין הם "חברי בית המשפט". כל צד מתקשר רשאי למנות עד ארבעה אנשים "בעלי כשירות מוכחת בתחום המשפט הבינלאומי, בעלי המוניטין המוסרי הגבוה ביותר ובעלי רצון לקבל את חובות הבוררים" לתקופה של 6 שנים הניתנת לחידוש. בנוסף להרכבת פאנל של בוררים פוטנציאליים, חברי בית המשפט מכל צד מתקשר מהווים "קבוצה לאומית", שזכאית להציע מועמדים לבחירה לבית הדין הבינלאומי לצדק . חברי בית המשפט (יחד עם שופטי בית הדין הבינלאומי לצדק ) נמנים עם קומץ קבוצות הזכאיות להציע מועמדים לפרס נובל לשלום.

צדדים לסכסוך רשאים, אך אינם חייבים, לבחור בוררים מרשימת חברי בית המשפט.

ה-PCA לפעמים מתבלבל עם בית הדין הבינלאומי לצדק, שגם הוא יושב בארמון השלום.  ה-PCA אינו חלק ממערכת האו"ם, מחזיק במעמד משקיף בעצרת הכללית של האו"ם מאז 1993.  

## ראו גם
* בית הדין הבין-לאומי לבוררות

## קישורים חיצוניים

* 

## הערות שוליים

קטגוריה:ארגונים בין-לאומיים לא-ממשלתיים
קטגוריה:בוררות
פינוי אוסף הלובר במהלך מלחמת העולם השנייה

בתחילת הפלישות הגרמניות במלחמת העולם השנייה חזה ז'אק ז'וז'אר, מנהל המוזיאונים הלאומיים של צרפת, את נפילתה הצפויה של צרפת וארגן את פינוי אוסף האמנות של הלובר לאזורי ספר בצרפת.

## פינוי אוסף האמנות
ב-25 באוגוסט 1939 נסגר מוזיאון הלובר לשלושה ימים, רשמית לצורך עבודות תחזוקה. עם זאת, מרבית אוסף האמנות של הלובר הועמס על משאיות (203 כלי רכב שנשאו 1,862 ארגזי עץ) ונשלח אל טירת שאמבור. הארגזים סומנו בהתאם לחשיבות היצירות שהכילו: עיגול צהוב ליצירות יקרות ערך, ירוק ליצירות מרכזיות ואדום לאוצרות בעלי חשיבות עולמית (היצירה "מונה ליזה" סומנה בשלושה עיגולים אדומים).   

חלק מהיצירות היו גדולות מדי מכדי להיכנס למשאיות. לדוגמה, הציור רפסודת המדוזה נעטף בשמיכה, אך כאשר המשאית הגיעה לוורסאי בדרכה לשאמבור, הבד נגע בכבל חשמל וגרם לקצר חשמלי שהוביל להפסקת חשמל בכל העיר. בעקבות האירוע תוכננו מסלולי הנסיעה בקפידה כדי למנוע בעיות מסוג זה, ומלווים מצוידים במוטות היו אחראים לטיפול בכבלי חשמל וטלפון לאורך הדרך.

היצירה האחרונה שעזבה את המוזיאון הייתה "ניקה מסמותרקיה", שהועברה ב-3 בספטמבר 1939 – ביום פקיעת האולטימטום הצרפתי לגרמניה.

במהלך המלחמה הועברו היצירות באופן חשאי מטירה לטירה כדי למנוע את החזרתן לידי הנאצים. לדוגמה, "המונה ליזה" עברה משאמבור לטירות ומנזרים שונים, עד שבסוף המלחמה, הגיעה למוזיאון אִינְגְר במוֹנטוֹבּאן. ניקה מסמותרקיה וונוס ממילו נשמרו בטירת ואלנסיי, שניצלה מהכיבוש הגרמני בשל סיבות טכניות.

## הגעתו של הצבא הגרמני לפריז
ב-16 באוגוסט 1940 הגיע לפריז הרוזן פרנץ פון וולף-מֶטֶרניך, שהיה אחראי לשימור אוספי האמנות הצרפתיים במסגרת עקרון ה"קונסטשוץ". ואולם, עם הגעתו גילה כי המוזיאון כמעט ריק. הוא היה מודע למתרחש אך נמנע במכוון מלפעול בנושא.

## ראו גם
* ביזת יצירות אמנות בידי הנאצים

## הערות שוליים

קטגוריה:ביזת יצירות אמנות בידי הנאצים
קטגוריה:פריז במלחמת העולם השנייה
קטגוריה:פריז: היסטוריה
קטגוריה:פריז: תרבות
קטגוריה:מוזיאון הלובר
1967 בטלוויזיה

בערך זה מצוינים אירועים בולטים שהתרחשו במהלך שנת 1967 ונוגעים לעולם הטלוויזיה.

## אירועים בולטים

* 8 באפריל – תחרות האירוויזיון התקיימה בווינה שבאוסטריה. בתחרות זכתה בריטניה, עם השיר "Puppet on a String" ("בובה על חוט") בביצוע הבריטית סנדי שו.
* 25 ביוני – השידור החי הלווייני הראשון: 400 מיליון אנשים ב-25 מדינות צופים בשידור המיוחד של ה-BBC, לרגל ההישג הטכנולוגי. בתשדיר שומעים הצופים את שירם של הביטלס "All You Need Is Love" אשר מולחן במיוחד עבור המאורע.

## סדרות ותוכניות טלוויזיה חדשות ב-1967

;**בארצות הברית**
להלן כמה מההפקות הטלוויזיוניות האמריקאיות הבולטות ביותר ששודרו לראשונה בארצות הברית במהלך שנת 1967. תאריך העלייה לשידור שמצוין בטבלה מתייחס לתאריך בו הסדרה שודרה לראשונה בארצות הברית. לרשימה מקיפה יותר של סדרות טלוויזיה אמריקאיות ששודרו בארצות הברית לראשונה בשנה זו, ראו **[[:קטגוריה:סדרות טלוויזיה אמריקאיות שעלו לשידור בשנת 1967]]**.

;**במדינות אחרות**

;

## סדרות ותוכניות בולטות שבוטלו או הסתיימו ב-1967

;**בארצות הברית**

## נולדו

* 10 בפברואר – לורה דרן, שחקנית אמריקאית
* 16 במרץ – לורן גרהאם, שחקנית אמריקנית. ידועה בעיקר בזכות תפקידה בתור לורליי גילמור ב"בנות גילמור"
* 27 באפריל – אקי אבני, שחקן ומנחה טלוויזיה ישראלי
* 7 במאי – שי קפון, שחקן, סופר, תסריטאי ובמאי ישראלי.
* 6 ביוני – פול ג'יאמטי, שחקן אמריקאי
* 20 ביוני – ניקול קידמן, שחקנית, ודוגמנית אוסטרלית, ילידת-ארצות הברית
* 1 ביולי – פמלה אנדרסון, שחקנית ודוגמנית קנדית-אמריקאית
* 16 ביולי – ויל פרל, שחקן אמריקאי
* 19 ביולי – יעל אבקסיס, שחקנית, דוגמנית ומנחת טלוויזיה ישראלית
* 25 ביולי – מאט לה-בלאנק, שחקן קולנוע וטלוויזיה אמריקאי
* 21 באוגוסט – קארי-אן מוס, שחקנית קולנוע וטלוויזיה אמריקאית
* 25 באוגוסט – מיכל צפיר, זמרת, שחקנית, מדבבת ישראלית
* 13 באוקטובר – קייט וולש, שחקנית קולנוע וטלוויזיה אמריקאית
* 8 בנובמבר – קורטני תורן-סמית, שחקנית קולנוע וטלוויזיה אמריקאית
* 13 בנובמבר – ג'ימי קימל, מנחה וקומיקאי אמריקאי
* 16 בנובמבר – ליסה בונה, שחקנית יהודייה-אמריקאית
* 13 בדצמבר – ג'יימי פוקס, שחקן וקומיקאי אמריקאי

## נפטרו

## פרסים

## קישורים חיצוניים

## הערות שוליים
שגרירות ארצות הברית בלימה

**שגרירות ארצות הברית בלימה** (באנגלית: **Embassy of the United States, Lima**) היא הנציגות הדיפלומטית הרשמית של ארצות הברית של אמריקה לרפובליקת פרו. מאז שנת 1995, מבנה השגרירות שוכן ברובע סנטיאגו דה סורקו שבבירת פרו, לימה.

## המבנה
בשנות ה-80 ובתחילת שנות ה-90 של המאה ה-20 הייתה פרו נתונה בגל טרור אלים מצד ארגון הגרילה השמאלני הנתיב הזוהר (Shining Path). במהלך תקופה זו הותקפו מתקני השגרירות האמריקנית מספר פעמים, כולל ירי מרגמות לעבר מבני השגרירות ופיצוץ מכונית תופת מול משרד ממשל אמריקאי ביולי 1993. בעקבות זאת, הוחלט להעביר את השגרירות למבנה חדש שיעמוד בתקני הביטחון המחמירים שהונהגו על ידי הקונגרס האמריקאי.

השגרירות ממוקמת באזור המגורים של מונטריקו, במבנה חדש שנחנך ב־4 ביולי 1995. השלמת מבנה זה היוותה אבן דרך ביחסי פרו וארצות הברית, תוך שהיא מסמלת את האיתנות, הקביעות והעוצמה של הידידות בין עמי שתי המדינות.

הפרויקט, שהגה ותכנן האדריכל הפרואני ברנרדו פורט־ברסיה, משלב במיומנות את המוטיבים העתיקים של המבנים האינקיים עם פרטים ואלמנטים טכנולוגיים מתקדמים, ויוצר הרמוניה בין ניגודים. החזית משלבת צבעים פסטליים עם משטחים בוהקים, אפקט המזכיר את האריגים הפרואניים המסורתיים. כשברקע הגבעות היפות של מונטריקו, השגרירות כולה נחשבת ליצירת מופת אדריכלית.

בניית המבנה נמשכה שנתיים וכללה 2 מיליון ו־250 אלף שעות עבודה, 20,000 מ"ק בטון, 2,000 טונות של פלדה ו־1,000 מ"ר של אבן מארקיפה.

השגרירות, שנבנתה על רקע גבעות חול מדבריות, בולטת בסביבתה ועוררה תגובות מעורבות. המבנה אינו מסתיר את ייעודו הביטחוני, עם חזית מונומנטלית מנוקדת בשורות חלונות זעירים. מבקר האדריכלות אלפרדו קווירולו דה ארמנטרס כתב בעיתון Expreso כי "קופסה ענקית וחסרת הבעה זו היא תוצאה של מבנה שבעבר שכן במרכז לימה, היה קורבן לטילים והיה עד לאחד המאבקים האזרחיים והטרוריסטיים הקשים ביותר שהעולם ידע".

## קישורים חיצוניים

* 

## הערות שוליים

לימה
קטגוריה:לימה
קטגוריה:פרו: יחסי חוץ
קטגוריה:פרו: מבנים
פרס סטלייט לשחקנית הטובה ביותר בסרט קולנוע

**פרס סטלייט לשחקנית הטובה ביותר בסרט קולנוע** מוענק מדי שנה על ידי ה-International Press Academy כהוקרה על הופעות יוצאות דופן של שחקניות בקולנוע. הקטגוריה עברה מספר שינויים מאז הוקמה: בין השנים 1996–2010, הפרס חולק לשתי קטגוריות נפרדות: דרמה, וקומדיה או מחזמר. בשנת 2011: הקטגוריות אוחדו לפרס כללי לשחקנית הטובה ביותר בסרט קולנוע. משנת 2018 ואילך: החלוקה לשתי קטגוריות – דרמה, וקומדיה או מחזמר – חודשה.

## זוכות ומועמדות

*  – מסמן שחקנית שזכתה בפרס אוסקר לשחקנית הטובה ביותר על תפקידה בסרט זה.

## שיאני זכיות ומועמדויות

## קישורים חיצוניים
* 

## ביאורים

## הערות שוליים

קטגוריה:פרסי סטלייט
סטלייט
סטלייט, שחקנית
המכון האמריקאי בטאיוואן

**המכון האמריקאי בטייוואן** (באנגלית: **The American Institute in Taiwan** בקיצור: **AIT**) הוא תאגיד פרטי ללא מטרות רווח, שהוקם בעקבות שינוי הכרתה הדיפלומטית של ארצות הברית מטאיפיי לבייג'ינג ב־1 בינואר 1979. הקמת המכון נועדה להמשיך ולקיים את היחסים המסחריים, התרבותיים ותחומי שיתוף פעולה נוספים בין ארצות הברית לטייוואן, בהתאם לחוק יחסי טייוואן (Taiwan Relations Act) שנחקק ב־10 באפריל 1979.

החוק קובע כי פעילויות רשמיות של ממשלת ארצות הברית מול טייוואן יבוצעו באמצעות המכון האמריקאי בטייוואן, בהתאם להנחיות הנשיא. מחלקת המדינה של ארצות הברית מממנת חלק משמעותי מפעילות המכון ומספקת לו הנחיות תפעוליות, בעוד שהקונגרס האמריקאי משמש כגוף מפקח על פעולתו.

המשרד הראשי של AIT ממוקם בטאיפיי ומעסיק למעלה מ־550 עובדים. המכון אחראי על מגוון פעילויות, ובהן שירותים מסחריים, מכירת מוצרים חקלאיים, שירותים קונסולריים, קידום קשרים תרבותיים ושיתופי פעולה בין המדינות.

המכון נרשם כחברה במחוז קולומביה ב־16 בינואר 1979, זמן קצר לאחר שארצות הברית כוננה יחסים דיפלומטיים רשמיים עם הרפובליקה העממית של סין ב־1 בינואר 1979. מודל זה, שבו משרד נציגות אמריקאי הוקם בטייוואן לאחר ניתוק היחסים הדיפלומטיים, התבסס על המודל היפני), שהיווה תקדים מאז 1972 כאשר יפן ניתקה את יחסיה עם טייוואן אך המשיכה לקיים נציגות לא-רשמית בטאיפיי.

בהתאם לחוק יחסי טייוואן, מחלקת המדינה של ארצות הברית מספקת הנחיות ומממנת חלק משמעותי מפעילות המכון באמצעות חוזה חצי-רשמי. כמו נציגויות אמריקאיות אחרות בעולם, המכון מאויש על ידי עובדי מחלקת המדינה וסוכנויות ממשלתיות נוספות, לצד עובדים מקומיים. עד לתיקון חוק שירות החוץ האמריקאי בשנת 2002 (סעיף 503 לחוק שירות החוץ של 1980, שתוקן במסגרת חוק אישור היחסים הבין-לאומיים לשנת הכספים 2003), עובדי ממשלת ארצות הברית שנשלחו לעבוד במכון נדרשו להתפטר מתפקידם למשך תקופת שליחותם. סעיף 12(א) לחוק יחסי טייוואן קובע כי הסכמים הנחתמים על ידי AIT מחויבים בדיווח לקונגרס, בדומה להסכמים בין-לאומיים אחרים שנחתמים בין ארצות הברית לבין מדינות עמן יש לה יחסים דיפלומטיים. לכן, אף על פי שהיחסים בין ארצות הברית לטייוואן מתנהלים באופן בלתי רשמי, ממשלת ארצות הברית ממשיכה להתייחס אליהם בהתאם לאמות המידה המקובלות ביחסים רשמיים עם מדינות אחרות.

המכון מחזיק במטה קטן בארלינגטון, וירג'יניה, אך משרדו הראשי הגדול ביותר ממוקם בטאיפיי, טייוואן. בנוסף, יש למכון שלוחה בעיר הנמל האסטרטגית קָאוֹשִׂיוּנְג שבדרום טייוואן.

מתחם המשרדים החדש של AIT בטאיפיי, הממוקם ברחוב ג'ין הו 100 ברובע נֵיהוּ, נחנך בשנת 2019. קודם לכן שכן המכון ברובע דָאאן, באתר ששימש בעבר כמטה קבוצת הייעוץ הצבאית של ארצות הברית לפני 1979.

מבחינת תנאי השכר וההטבות, מנהלי AIT מחזיקים במעמד המקביל לשגריר, וזוכים בטייוואן לזכויות דיפלומטיות במסגרת תפקידם. מקבילו של AIT בארצות הברית הוא משרד הנציג הכלכלי והתרבותי של טאיפיי (TECRO).

## קישורים חיצוניים

## הערות שוליים

קטגוריה:נציגויות דיפלומטיות של ארצות הברית בעולם
קטגוריה:טאיוואן: יחסי חוץ
2001 בטלוויזיה

בערך זה מצוינים אירועים בולטים שהתרחשו במהלך שנת 2001 ונוגעים לעולם הטלוויזיה.

## אירועים בולטים

* 12 במאי – תחרות האירוויזיון התקיימה בקופנהגן שבדנמרק. בתחרות זכתה אסטוניה, עם השיר "Everybody" ("כולם") בביצוע טאנל פדאר, דייב בנטון ו-2XL.

## סדרות ותוכניות טלוויזיה חדשות ב-2001

;**בארצות הברית**
להלן כמה מההפקות הטלוויזיוניות האמריקאיות הבולטות ביותר ששודרו לראשונה בארצות הברית במהלך שנת 2001. תאריך העלייה לשידור שמצוין בטבלה מתייחס לתאריך בו הסדרה שודרה לראשונה בארצות הברית. לרשימה מקיפה יותר של סדרות טלוויזיה אמריקאיות ששודרו בארצות הברית לראשונה בשנה זו, ראו **[[:קטגוריה:סדרות טלוויזיה אמריקאיות שעלו לשידור בשנת 2001]]**.

;**בישראל**
להלן כמה מההפקות הטלוויזיוניות הישראליות הבולטות ביותר ששודרו לראשונה בישראל במהלך שנת 2001. לרשימה מקיפה יותר של סדרות טלוויזיה ישראליות ששודרו בישראל לראשונה בשנה זו, ראו **[[:קטגוריה:סדרות טלוויזיה ישראליות שעלו לשידור בשנת 2001]]**.

;**במדינות אחרות**

## סדרות ותוכניות בולטות שבוטלו או הסתיימו ב-2001

;**בארצות הברית**
;

## נולדו

* 14 באוקטובר – רוואן בלנצ'ארד, שחקנית טלוויזיה אמריקאית

## נפטרו

* 21 ביוני – קרול או'קונור, שחקן קולנוע וטלוויזיה אמריקאי, "ארצ'י בנקר" (נולד ב-1924)
* 14 בנובמבר – שארלוט קולמן, שחקנית אנגלייה (נולדה ב-1968)

## פרסים

## קישורים חיצוניים

## הערות שוליים
Youngest Daughter (שיר)

"**Youngest Daughter**" הוא שיר של להקת הרוק האמריקאית Superheaven, המופיע באלבום האולפן הראשון של הלהקה "Jar". למרות שלא פורסם כסינגל, השיר הפך לפופולרי ביותר של הלהקה, והגיע ליותר מ-100 מיליון השמעות בספוטיפיי.

## מילים ולחן
המילים של "Youngest Daughter" שנכתבו ביחד על ידי הלהקה מתמקדות באחותה של טיילור מדיסון ובמאבקיה בהתמכרות להרואין.

פרד תומאס מ-AllMusic תיאר את הצליל של השיר כ"אי שם בין Sunny Day Real Estate לאליס אין צ'יינס".

## הצלחה
"Youngest Daughter" זכה לפופולריות רחבה בתחילת שנות ה-20 של המאה ה-20 לאחר שהופיע במספר סרטוני TikTok, כאשר ג'ייק קלארק הגיב ש"היה ממש מרגש לראות שעדיין יש עניין בלהקה". השיר זכה לפופולריות נוספת לאחר שסומפל על ידי הראפרים האמריקאים Yeat ו-Bnyx בשיר שלהם "Go Again".

הודות לפופולריות הוויראלית שלו, "Youngest Daughter" הגיע ל-100 מיליון השמעות בספוטיפיי.

## מצעדים

## נתוני מכירות

## קרדיטים
* טיילור מדיסון – שירה מובילה, גיטרה
* ג'ייק קלארק – גיטרה, קולות רקע
* ג'ו קיין – בס
* זאק רובינס – תופים, קולות רקע

## הערות שוליים

קטגוריה:שירים באנגלית
קטגוריה:שירים על סמים
קטגוריה:שירי זהב בארצות הברית
קיסרון

**קיסרון** (באנגלית: **BlueWhale**) היא כלי צלילה בלתי מאויש מתוצרת חברת אלתא מערכות הישראלית, המשמש לאיסוף מודיעין באמצעות סונאר, מכ"ם ואמצעי מודיעין אותות, וכן לפעילות חשאית בסמוך לחוף, ללוחמה נגד צוללות ולאיתור מוקשים ימיים.

## מאפיינים
אורכה של הצוללת 10.9 מטר ומשקלה 5.5 טון. גודל זה מאפשר הובלה שלה במכולה סטנדרטית של 40 רגל. היא מפליגה בשקט ומסוגלת לשהות בים עד ארבעה שבועות. היא שטה במהירות של 7 קשר מתחת למים וצוללת לעומק של עד 300 מטר. היא נושאת תורן אטום למים למטען עילי, שיכול לשאת אנטנות, כולל אנטנה לקשר לווייני, לחילופי נתונים בזמן אמת עם בקרת המשימה.

מטענים אפשריים:
* מכ"ם
* EO/IR (אלקטרואופטי/אינפרא אדום)
* ציוד COMINT/ELINT/ESM

חיישנים תת-מימיים:
* סונאר נגרר שפותח על ידי ATLAS ELEKTRONIK (חברה בת של טיסנקרופ מערכות ימיות)
* סונר אקטיבי ופסיבי (FAS) לגילוי ספינות וצוללות
* סונאר צמצם סינתטי (SAS) לזיהוי מוקשים ומיפוי קרקעית ים ברזולוציה גבוהה, שפותח על ידי KRAKEN
* חיישנים מגנטיים לאימות זיהוי מוקשים.

## פעילות
ב-2023 ערכה התעשייה האווירית תרגיל משותף עם צבאות נאט"ו שבו הופעל הקיסרון.

בסוף 2024 נבחן הקיסרון על ידי הצי הגרמני בים הבלטי. ב-25 בפברואר 2026 נמסרו הקיסרונים הראשונים לצי הגרמני.

## קישורים חיצוניים
* BlueWhale™ System ELI-3325, באתר התעשייה האווירית לישראל 
* 
* 

## הערות שוליים

קטגוריה:מוצרי אלתא
קטגוריה:כלי שיט בלתי מאוישים
קטגוריה:צוללות
2003 בטלוויזיה

בערך זה מצוינים אירועים בולטים שהתרחשו במהלך שנת 2003 ונוגעים לעולם הטלוויזיה.

## אירועים בולטים

* 12 במאי – תחרות האירוויזיון התקיימה בריגה שבלטביה. בתחרות זכתה טורקיה, עם השיר "Everyway That I Can" ("בכל דרך שאני יכולה") בביצוע זמרת הפופ הטורקית סרטאב ארנר.
* 20 ביולי – ערוץ מוסיקה 24 התחיל את שידוריו. התחיל ב־מת"ב, תבל דיגיטל וערוצי זהב בכבלים אפיק 24 וב־Yes בלווין אפיק 24. שידור הערוץ התחיל בקליפ "רד מעל מסך הטלויזיה" של רמי פורטיס.
* 17 באוגוסט – ערוץ לוגי התחיל את שידוריו.
* 28 בדצמבר – ערוץ בייבי התחיל את שידוריו. התחיל ב־Yes בלווין אפיק 49.

## סדרות ותוכניות טלוויזיה חדשות ב-2003

;**בארצות הברית**
להלן כמה מההפקות הטלוויזיוניות האמריקאיות הבולטות ביותר ששודרו לראשונה בארצות הברית במהלך שנת 2003. תאריך העלייה לשידור שמצוין בטבלה מתייחס לתאריך בו הסדרה שודרה לראשונה בארצות הברית. לרשימה מקיפה יותר של סדרות טלוויזיה אמריקאיות ששודרו בארצות הברית לראשונה בשנה זו, ראו **[[:קטגוריה:סדרות טלוויזיה אמריקאיות שעלו לשידור בשנת 2003]]**.

;**בישראל**

;**במדינות אחרות**

## סדרות ותוכניות בולטות שבוטלו או הסתיימו ב-2003

;**בארצות הברית**

## נולדו

* 20 בפברואר – אוליביה רודריגו, זמרת ושחקנית אמריקאית

* 1 ביולי – סטורם ריד, שחקנית אמריקאית

## נפטרו

[ממוזער|130px|[ג'ון ריטר]]
* 30 באוגוסט – צ'ארלס ברונסון, שחקן קולנוע וטלוויזיה אמריקאי (נולד ב-1921)
* 11 בספטמבר – ג'ון ריטר, שחקן קולנוע וטלוויזיה אמריקאי (נולד ב-1948)

## פרסים

## ראו גם
* 2003 בטלוויזיה בישראל

## קישורים חיצוניים

## הערות שוליים
אליעזר ברוד

הרב **אליעזר יעקב הלוי ברוד** (נולד בט' בכסלו ה'תשכ"ב, 1961) הוא רב ישראלי, המכהן כרב היישוב כרמי יוסף וכחבר מועצת הרבנות הראשית לישראל. מחבר סדרת הספרים "שערי יורה דעה".

## ביוגרפיה
נולד בריגה בט' בכסלו ה'תשכ"ב, 17 בנובמבר 1961 לישראל ברוך ופערל ברוד. בשנת ה'תשכ"ה, 1965 עלה עם משפחתו לישראל, שהתיישבה בכפר חב"ד, בו למד בתלמוד תורה.

בבחרותו למד בישיבת תומכי תמימים המרכזית בלוד ובכפר חב"ד, ונמנה עם הקבוצה שנשלחה מהישיבה בכפר חב"ד לחזק את ישיבת תומכי תמימים – מגדל אור במגדל העמק. החל משנת ה'תשמ"ב, 1981 למד בישיבת תומכי תמימים המרכזית – 770 בניו יורק, שם נמנה עם צוות ה"חוזרים" בראשות הרב יואל כהן.

בשנת תשמ"ז התחתן עם גיטל חנה, בתו הבכורה של הרב מרדכי שמואל אשכנזי, רבו של כפר חב"ד, ומתגורר בכפר חב"ד.

במשך מספר שנים כיהן כר"מ בישיבות "תומכי תמימים" בלוד ו"אחי תמימים" בראשון לציון. בשנת ה'תשנ"א מונה לרב היישוב כרמי יוסף שבמועצה האזורית גזר. עומד בראש "בית מדרש להוראה – אור מנחם" בישיבת הבוכרים "אור שמחה" ומכהן כרב בית כנסת בכפר חב"ד, וכן עומד בראש "בית המדרש לרבנות ומנהיגות" שע"י מכון הלכה חב"ד וחבר הנהלת ארגון רבני הערים וההתיישבות. כתב את המדור "מן המעיין" בעלון השבת "שיחת השבוע".

בבחירות שנערכו בכ' בשבט ה'תשפ"ה, נבחר במקום החמישי כחבר מועצת הרבנות הראשית, מתוך חמשת המקומות המוקצים לרבנים האשכנזים.

## ספריו
* **[https://tablet.otzar.org/#/exKotar/150692 שערי יורה דעה]** – סדרת ספרים על דיני איסור והיתר. לצד לשון השולחן ערוך והרמ"א, מובא סיכום דברי הש"ך והט"ז וכן מדור בו מובאים דברי הרבנים שדנו בתחום ומדור נוסף בו מביא בירורים הלכתיים. נכון ל־2025 יצאו לאור שלושה כרכים, על הלכות בשר וחלב (תשס"ב), הלכות מליחה (תשס"ט) והלכות תערובות (תשפ"א).

## משפחתו
ילדיו הם:
* הרב מנחם מנדל, שליח חב"ד בשכונת רמת החייל תל אביב.
* הרב אהרן, מראשי מכון "אסנט" ללימוד יהדות בצפת.
* בתו נשואה לרב חיים ברוך רוזן, ר"מ בישיבה גדולה "תומכי תמימים" בקריית גת.
* בתו נשואה לרב חנא חיים פרידמן, ר"מ בישיבת "תומכי תמימים המרכזית" בכפר חב"ד.
* בתו נשואה לרב מנחם מענדל רסקין, שליח חב"ד בקפריסין.
אחיו הוא מנחם ברוד, עורך "שיחת השבוע" ששימש כדובר חב"ד בישראל.

## לקריאה נוספת
* מנחם ברונפמן, **במאי קמיפלגי?** שיחה עומק עם הרב אליעזר ברוד אודות המחלוקת, שבועון כפר חב"ד גיליון 1863 עמוד 46
* **[https://col.org.il/news/131906 שערים המצוינים בהלכה]**, במוסף התורני של 'המבשר': ראיון עם הרב ברוד מכפר חב"ד, שלמה מן, י"א תמוז ה'תשפ"א

## קישורים חיצוניים
* שיעורים מאת הרב אליעזר ברוד, באתר חב"ד און ליין

## הערות שוליים

קטגוריה:חברי מועצת הרבנות הראשית
קטגוריה:רבני חב"ד במאה ה-20
קטגוריה:רבני יישובים
קטגוריה:כפר חב"ד: אישים
קטגוריה:בוגרי רשת ישיבות תומכי תמימים
קטגוריה:ישראלים שנולדו ב-1961
דודו דיין

**דודו (דוד) דיין** (נולד ב-19 במרץ 1935) הוא עיתונאי, שדרן רדיו, סופר ומרצה ישראלי. דיין עבד בגלי צה"ל במשך כ-40 שנה.

## ביוגרפיה
דיין נולד בתל אביב ב-1935 להורים ילידי סוריה. בצעירותו, נאלץ דיין לסייע בפרנסת המשפחה ולמד בתיכון ערב. שירת בלהקת הגדנ"ע. לאחר שחרורו, היה סגן עורך הירחון "במחנה גדנ"ע". היה מראשוני העובדים בתחנת השידור גלי צה"ל, שם ערך, בין היתר, את תוכנית הגדנ"ע "חץ וקשת". לאחר מכן היה עורך משנה של השבועון "במחנה". בשנים 1981–1982 היה שליח עלייה באנגליה.

## קריירה
דיין החל את הקריירה העיתונאית שלו עוד כתלמיד, כאשר התקבל לעבודה ככתב צעיר בעיתון "במחנה גדנ"ע". לאחר שחרורו מצה"ל, המשיך לעבוד בעיתון ובמקביל החל לערוך תוכנית בגלי צה"ל בשם "חץ וקשת - המיקרופון לרשות הגדנ"ע". דיין ערך בגלי צה"ל יום שידורים מיוחד לעידוד סובלנות בין חילוניים לדתיים.

## ספריו
דיין כתב קרוב ל-20 ספרים בנושאי צבא וביטחון וגם ספרי ילדים. ספרו הראשון, "מחרמון עד סואץ: קורות מלחמת ששת הימים" (1967), זכה להצלחה רבה.

בין ספריו:
* "מחרמון עד סואץ": קורות מלחמת ששת הימים (1967).
* "ביטחון ללא שלום": סיפורן של 20 שנים לוהטות (1968).
* "מצוד" (1970).
* "חבורת פיקי-אתי והבית המסתורי" (1971).
* " שלושה בעקבות האוצר" (1972).
* "אבא שלי בחיל-האויר" (1973).
* "אבא שלי תותחן" (1974).
* "אבא שלי שריונאי" (1975).
* "כן, אנחנו נוער": ספר תולדות הגדנ"ע (1977).
* "עושים מדינה": 120 סיפורים וגילויים של לוחמי מחתרת, העפלה ומלחמה מהסדרה ששודרה בגל"צ (1991).
* "הרפתקה הודית" (1995)
* "מה, כבר 2000?": 88 סיפורי דרך מחוייכים: אתרים, אגדות וסיפורים (1999).

## חשיפת פרשת "גיבור ישראל מזויף"
במסגרת תחקיר לסדרה "עושים מדינה", חשף דיין סיפור שערורייתי אודות יאיר רחלי, בעל עיטור גבורה ממלחמת העצמאות. דיין גילה כי רחלי הודה שהסיפור שזיכה אותו באות הגבורה היה "בלוף". על אף הפוטנציאל לחשיפה תקשורתית ארצית, דיין החליט לגנוז את הסיפור מטעמים מוסריים, מחשש לפגיעה באמון הציבור בגיבורי ישראל אחרים.

## פרסים והוקרה
* פרס סוקולוב (1993) על הסדרה הדוקומנטרית שלו "עושים מדינה".
* פרס הרצל לעיתונות מטעם 'מועדון היקב' של ח"כ מיכה תיסר

## ראו גם
דודו דיין, הלוחמים הצעירים של ירושלים, אתר תולדוט, 1988

## קישורים חיצוניים

* 

* שיחה עם דודו דיין על יאיר רחלי, אתר יוטיוב.29 באוגוסט 2008
* מושיק טימור "שישי אישי, דודו דיין: "גיבור ישראל אומר הסיפור שלי הוא בלוף", אתר רוטר, 2 במרץ 2008

## הערות שוליים

קטגוריה:עיתונאים ישראלים
קטגוריה:חברי להקת הגדנ"ע
קטגוריה:סגל במחנה
קטגוריה:סגל גלי צה"ל
קטגוריה:ישראלים שנולדו ב-1935
מלחמות הראפ

**מלחמות הראפ** (באנגלית: **Hustle & Flow**) הוא סרט דרמה אמריקאי משנת 2005, בבימויו של קרייג ברואר. הסרט מתמקד בסיפורו של די-ג'יי (טרנס הווארד), סרסור קטן מהעיר ממפיס החולם להפוך לראפר מצליח. בעזרת חבריו, הוא מקליט דמו במטרה לשנות את חייו.

הסרט התגלה כהצלחה מסחרית בקופות, והכניס 23.5 מיליון דולר מול תקציב הפקה של 2.8 מיליון דולר. הוא זכה במספר פרסים, כולל בטקס פרסי אוסקר ה-78: בפרס אוסקר לשחקן הטוב ביותר (הווארד) ובפרס אוסקר לשיר המקורי הטוב ביותר לשיר של ת'רי 6 מאפיה "It's Hard out Here for a Pimp". בכך הפך לשיר ההיפ-הופ השני שזוכה בפרס אוסקר לאחר "Lose Yourself" של אמינם, מהסרט "8 מייל".

## עלילת הסרט
די-ג'יי (טרנס הווארד) הוא סרסור וסוחר סמים בממפיס, החולם על קריירה כראפר. כאשר הוא שומע שסקיני בלאק (לודאקריס), אמן היפ-הופ מצליח, מגיע לעיר, הוא מחליט להקליט דמו בעזרת חבריו: קי (אנתוני אנדרסון), טכנאי סאונד, ושוג (טראג'י פ. הנסון), אחת מנשותיו. הסרט מתאר את מאמציו של די-ג'יי להתגבר על המכשולים שבדרכו ולהגשים את חלומו.

## צוות השחקנים
* טרנס הווארד בתור די ג'יי
* אנתוני אנדרסון בתור קיי
* טארין מנינג בתור נולה
* טראג'י פ. הנסון בתור שוג
* לודאקריס בתור סקיני בלק
* פאולה ג'אי פארקר בתור לקסוס
* אליס ניל בתור יבט
* ג'וסי ג'יי בתור Tigga
* אייזק הייז בתור ארנל

## הביקורת על הסרט
הסרט זכה לשבחים רבים. באתר "Rotten Tomatoes", הוא מחזיק בציון של 83% עם דירוג ממוצע של 7.3/10 על סמך 161 ביקורות. באתר "Metacritic", הציון הממוצע הוא 68 מתוך 100, בהתבסס על 30 ביקורות. המבקרים שיבחו את הופעתו של טרנס הווארד ואת התסריט, שהציג בצורה אותנטית את מאבקיו של אדם לשנות את חייו.

בסקירה עבור "הבוסטון גלוב" צוין כי הסרט מעורר תגובות שונות: "חלק ימצאו בו השראה אופנתית, המזכירה את ימי הזוהר של סרטי הבלאקספלויטיישן עם הריאליזם העירוני המחוספס שלו. אחרים יראו בו סרט קיטשי, אבסורדי ובעל תפיסה מוגבלת של האפשרויות העומדות בפני אפרו-אמריקאים מקופחים". "אנטרטיינמנט ויקלי" שיבח את קטעי המוזיקה בסרט, וציין: "סצנות ההקלטה הביתית במלחמות הראפ הן סוערות ובלתי נשכחות. קרייג ברואר מעניק לנו את ההנאה שבהתבוננות בדמויות יוצרות מוזיקה מהבסיס".

## קישורים חיצוניים

## הערות שוליים

קטגוריה:סרטי משבר אמצע החיים
קטגוריה:סרטי 2005
אוסקר בנטון

**אוסקר בנטון** (בהולנדית: **Oscar Benton**; 3 בפברואר 1949 – 8 בנובמבר 2020) היה מוזיקאי וזמר הולנדי. הוא ייסד את להקת "אוסקר בנטון בלוז" בשנת 1967. הלהקה התפרסמה בשנת 1968 כשזכתה במקום השני בפסטיבל הג'אז שהתקיים בעיר לוסדרכט שבהולנד.
## חיים אישיים
בנטון נולד ב-3 בפברואר 1949 בעיר הארלם בהולנד. הוא למד מנדולינה וכינור בקונסרבטוריון.

ב-8 בנובמבר 2020 נפטר בנטון בעיר איימאודן, הולנד, בגיל 71.

## קריירה
### להקת הבלוז אוסקר בנטון
בשנת 1968 הוציאה להקת "אוסקר בנטון בלוז" את אלבומה הראשון, "Feel so good". בשנת 1969 הם הוציאו את האלבום השני "The Blues Is Gonna Wreck My Life". בשנת 1971 הם הוציאו את האלבום השלישי "Benton '71".

### מוניקה ואוסקר בנטון
בשנות ה-70, בנסון הקליט שני להיטים עם הזמרת ההולנדית מוניקה ורשור. לצמד שהקימו קראו בשם בשם "מוניקה ואוסקר בנטון".

### להקת Blue Eyed Baby
בשנת 1974 החליפה הלהקה את חבריה וגם את שמה והפכה ל"Blue Eyed Baby". אוסקר עצמו שינה את שם הבמה שלו לבילי בוי בישופ. להקת "Blue Eyed Baby" הוציאה אלבום הנושר את שם הלהקה "Blue Eyed Baby".

### קריירת סולו
בשנת 1981 הוציא אוסקר את אלבומו "Bensonhurst Blues", שנכתב על ידי ארטי קפלן וארטי קורנפלד והופק על ידי חברת התקליטים EMI. השיר שנחשב ללהיטו הגדול ביותר של אוסקר, היה חלק מפסקול הסרט הצרפתי "La Bûche" משנת 1999. השיר הופיע גם בפסקול הסרט הצרפתי "סיפורו של שוטר", משנת 1981, בכיכובו של אלן דלון.

הגרסה המוקדמת ביותר של שיר זה, היא זו של ארטי קפלן באלבומו "Confessions Of A Male Chauvinist Pig", משנת 1971, שהופק על ידי חברת התקליטים "הופי".

הסינגל הפך ללהיט מספר אחת בצרפת בדצמבר 1981, והאלבום הגיע למעמד אלבום זהב.

בשנת 2011 הוציא את האלבום "Oscar Benton is Still Alive".

בשנת 2016, הגיטריסט ג'וני לאפורטה ואוסקר בנטון הקליטו אלבום חדש בשם "*I Am Back*". האלבום יצא על גבי תקליטור, תקליט ויניל וכאלבום דיגיטלי בשנת 2018.

## ראו גם
* Bentonhurst Blues

## קישורים חיצוניים
* 

* 20px|קישור= אוסקר בנטון, ברשת החברתית פייסבוק **(באנגלית)**
* 20px|קישור= אוסקר בנטון, ברשת החברתית Pinterest **(באנגלית)**
* 30px אוסקר בנטון, במסד הנתונים המוזיקלי Genius **(באנגלית)**
* 20px אוסקר בנטון, במסד הנתונים המוזיקלי Discogs **(באנגלית)**
* 20px אוסקר בנטון, במסד הנתונים המוזיקלי AllMusic **(באנגלית)**
* 20px אוסקר בנטון, במסד הנתונים המוזיקלי MusicBrainz **(באנגלית)**
* 20px אוסקר בנטון, באתר המוזיקה Last.fm **(באנגלית)**
* 44px אוסקר בנטון, באתר המוזיקה Deezer **(באנגלית)**
* 55px אוסקר בנטון, באתר המוזיקה Tidal **(באנגלית)**
* 20px אוסקר בנטון, באתר המוזיקה Spotify **(באנגלית)**
* 44px אוסקר בנטון, באתר המוזיקה אפל מיוזיק **(באנגלית)**
* 20px אוסקר בנטון, באתר המוזיקה SoundCloud **(באנגלית)**
* 20px אוסקר בנטון, באתר המוזיקה Musixmatch **(באנגלית)**
* אוסקר בנטון, באתר המוזיקה SecondHandSongs **(באנגלית)**

## הערות שוליים

קטגוריה:זמרי בלוז
קטגוריה:זמרי ג'אז
קטגוריה:זמרים הולנדים
קטגוריה:הולנדים שנולדו ב-1949
קטגוריה:הולנדים שנפטרו ב-2020
אנדריסן הורוביץ

**אנדריסן הורוביץ** (באנגלית: **Andreessen Horowitz**; ידועה גם כ- **a16z**) היא קרן הון סיכון שנוסדה ב-2009 על ידי מארק אנדריסן ובן הורוביץ. הקרן מנהלת נכסים בשווי מוערך של כ-46 מיליארד דולר נכון לאוגוסט 2025.

בין ההשקעות הבולטות של הקרן לאורך פעילותה: Airbnb, ליפט, Slack, סטרייפ, GitHub, קוינבייס, טוויטר, סקייפ, פייסבוק, גרופון, זינגה, פינטרסט, אנקי, אינסטגרם, רובלוקס, Rapid, Wiz ודאטהבריקס.

## היסטוריה
הקרן הוקמה ביוני 2009 על ידי מארק אנדריסן ובן הורוביץ ששיתפו פעולה קודם לכן בחברות נטסקייפ (אותה הקים אנדריסן) ו-Loudcloud (אותה ייסדו במשותף). כל אחד מהם היה משקיע הון סיכון בעצמו בטרם איחדו כוחות. היקף הגיוס הראשון של הקרן היה 300 מיליון דולר.

הקרן נקראת גם a16z, כאשר האותיות הן האות הראשונה בשם משפחתו של אנדריסן והאות האחרונה בשם משפחתו של הורוביץ והמספר 16 הוא מספרן של שאר האותיות בשמות המשפחה.

## קישורים חיצוניים
* 

קטגוריה:קרנות השקעה
קטגוריה:הון סיכון
קטגוריה:חברות אמריקאיות
מרשאן אנרי

רבי **(יעקב) קופל (קופמאן) אונריך** (בצרפתית: **Marchand Ennery**, **מרשאן אנרי**; נאנסי, 1792 – פריז, 21 באוגוסט 1852) היה רבה של פריז והרב הראשי של צרפת מטעם הקונסיסטוריה המרכזית של יהודי צרפת. אחיו היה המִלּוֹנַאי יונאס אנרי .

## ביוגרפיה
[ממוזער| קברו של אנרי בבית הקברות [פר לשז]]

נולד בנאנסי, למד תלמוד אצל הרב ברוך גוגנהיים, רבה של פאלסבורג  ואז רבה של נאנסי וחבר הסנהדרין של פריז, ולאחר מכן נסע לגרמניה ולמד בישיבתו של רבי הירץ שייאר במיינץ וקיבל ממנו סמיכה לרבנות ב-1811.

אנרי נסע לפריז, ושימש מורה פרטי לילדיהן של משפחות יהודייות בורגניות. בשנת 1819 שב לנאנסי ומונה למנהל בית הספר היהודי החדש בעיר. בשלב זה פרסם את הלקסיקון העברי-צרפתי שלו, הראשון מסוגו שהופיע בצרפת.

ב-1829 נבחר לרב הראשי של פריז. לאחר פטירת רבי מנחם עמנואל דייץ ב-1842, נותרה משרת הרב הראשי לצרפת פנויה, בשל רצונם של רבים מפרנסי הקונסיסטוריה המרכזית למנות רב בעל נטיות ליברליות, וחוסר היכולת להגיע להסכמה בנקודה זו. רק לאחר ארבע שנים, ב-1846, נבחר אנרי לתפקיד, למרות היותו מזוהה עם השמרנים, בשל אופיו המתון והפייסני וההנחה שיוכל להוביל פשרות בין הגורמים השונים: הוא לא תמך בהנהגת הרפורמות שביקשו הליברלים, אך גם לא התנגד אליהן בחריפות כשמרנים אחרים.

לקראת פסח ה'תר"ז (1847) פרסם היתר חד-פעמי לאכילת קטניות בפסח, בשל המחסור והרעב ששררו באותה שנה בצרפת. הוראה זו ספגה ביקורת מגופים שמרניים יותר בצרפת. היה הרב הראשון בצפון צרפת שנשא דרשות בצרפתית (קודמו בתפקיד הרב הראשי עדיין נהג לדרוש ביידיש).

שימש כמרכז בצרפת של כספי הצדקה לארץ ישראל שנוהלו על ידי ארגון הפקידים והאמרכלים של אמסטרדם, ככל הנראה כחלק מתפקידו כרב הראשי בצרפת.

את מקומו ירש שלמה זלמן (סלומון) אולמן כרב ראשי.

## עיטורים
* אביר של לגיון הכבוד (1850)

## פרסומים
* *Dictionnaire hébreu-français* (מהדורה ראשונה: 1827), קולבו, 1981
* *Dictionnaire de la Bible hébraïque*, קולבו, 1996,
* *Lexique hébreu-français*, דורלאכר, פריז, 1949

## לקריאה נוספת
* *Histoire des Juifs en France*, בניהולו של ברנהרד בלומנקרנץ, פרטי, 1972
* *Dictionnaire biographique des rabbins et autres ministres du culte israelite; France et Algérie, du Grand Sanhédrin (1807) à la loi de Séparation (1905)* - Berg International Éditeurs, פריז, 2007, הודעה E37, עמודים 283–285.

## קישורים חיצוניים

* 
* מרשאן אנרי, באתר ליהדות אלזס ולורן 
* 

## הערות שוליים

קטגוריה:אישים הקבורים בבית הקברות פר לשז
קטגוריה:רבנים ראשיים של צרפת
קטגוריה:מילונאים צרפתים
קטגוריה:מילונאים יהודים
קטגוריה:נאנסי: רבנים
קטגוריה:ילידי 1792
קטגוריה:נפטרים ב-1852
קטגוריה:פריז: רבנים
הפלישה הבריטית השנייה

**הפלישה הבריטית השנייה** (באנגלית: **Second British Invasion**) הוא כינוי לתקופה בתולדות המוזיקה, שבה הייתה עלייה חדה בהשמעת אמני סינת'-פופ וניו פופ בריטים בארצות הברית. תקופה זו החלה בקיץ 1982 ונמשכה עד סוף שנות ה-80 של המאה ה-20, אז הוחלפה במוזיקת גלאם מטאל ומוזיקת דאנס אלקטרונית. המניע העיקרי לגל זה היה החשיפה הרבה שנתנה רשת MTV, שהוקמה ב-1 באוגוסט 1981. לפי המגזין הרולינג סטון, תקופה זו הביאה את "המהפכה בסאונד ובסגנון" במוזיקה בארצות הברית.

## רקע
המוזיקה הבריטית של סוף שנות ה-70 של המאה ה-20 ותחילת שנות ה-80 של המאה ה-20 הושפעה ממהפכת הפאנק/הגל החדש. מוזיקאים בריטים שונים, בין היתר הפוליס (עם השיר "Roxanne"), אלביס קוסטלו, Sniff 'n' the Tears , הפריטנדרס, גארי ניומן, סקוויז  וג'ו ג'קסון (עם השיר "" ), זכו להצלחה מסוימת בארצות הברית ב-1979. על פי , הצלחתם של מוזיקאים אלו תרמה לפיתוחו של הפלישה הבריטית השנייה.

וידאו קליפים, שהיו מרכיב עיקרי בתוכניות טלוויזיה מוזיקליות בריטיות, התפתחו לסרטים קצרים. במקביל, הפופולריות של מוזיקת הפופ והרוק בארצות הברית צנחה ממספר סיבות, בין היתר פרגמנטציה בקרב קהל המאזינים וההשפעות האנטי-דיסקו של מספר קמפיינים, בין היתר של הקמפיין Disco Demolition Night  של MLB. לרוב הלהיטים בארצות הברית של אותה תקופה לא היו ווידאו קליפים, ולאלו שכן היו הם היו בדרך כלל מורכבים מקטעים מהופעות חיות של המוזיקאי. מסיבה זו, לאחר שהערוץ MTV הושק ב-1 באוגוסט 1981, הוא נאלץ להשמיע מוזיקת הגל החדש בריטית, בין היתר הלהיט "Video Killed the Radio Star" של הבאגלז, שהיה הווידאו הקליפ שהוצג בארצות הברית. להפתעת תעשיית המוזיקה בארצות הברית, כאשר הערוץ ניגן אחד מהווידאו קליפים בערוץ, מכירת תקליטים על פי האיירפליי עלה וכן עלייה בבקשות של מאזינים לתחנות רדיו לאותם השירים. כמו כן, באותה שנה, הרדיו האמריקאי KROQ-FM  החל לשדר מוזיקה בפורמט *Rock of the '80s* (רוק של שנות ה-80). על פי שדר ומנהל תוכניות הרדיו ב-KROQ-FM, ריק קרול (Rick Carroll), "לא היה מוצר אמריקאי ראוי להשמעה ברדיו כל 3 שעות, אז היינו צריכים להסתכל ולהקשיב למוזיקה הבריטית המיובאת כדי למלא את החלל". המגזין הגרדיאן הדגיש ב-2011 כי השקת הערוץ (כחלק מ-"50 האירועים ששינו בהיסטוריה של מוזיקת הפופ") תרם לפיתוחו של הפלישה הבריטית השנייה.

ניתן למצוא רמזים נוספים לפלישה הבריטית השנייה דרך מצעדי המוזיקה, בין היתר של מצעדי הדאנס ב-1981. רק 7 מתוך 30 השירים במצעד הדאנס רוק היו של מוזיקאים אמריקאים, שכאשר בהמשך השנה תקליטי 12 אינץ' של אמנים בריטים התחילו להופיע במצעד. מגמה זו הייתה חזקה במיוחד במנהטן, שבה היה קל יותר להשיג תקליטי חוץ ועיתונות מוזיקה בריטית. על פי מגזין המוזיקה האמריקאי *[[New York Rocker]]* , האנגלופיליה פוגעת בפעולות המחתריות של ארצות הברית.

## לקריאה נוספת

* Cateforis, Theo *Are We Not New Wave Modern Pop at the Turn of the 1980s*, The University of Michigan Press 2011 


## הערות שוליים

קטגוריה:מוזיקה בריטית
קטגוריה:שנות ה-1980 במוזיקה
קטגוריה:שנות ה-1980 בארצות הברית
קטגוריה:מוזיקת הגל החדש
קטגוריה:מוזיקה אמריקאית
2005 בטלוויזיה

בערך זה מצוינים אירועים בולטים שהתרחשו במהלך שנת 2005 ונוגעים לעולם הטלוויזיה.

## אירועים בולטים

* 12 במאי – תחרות האירוויזיון התקיימה בקייב שבאוקראינה. בתחרות זכתה יוון, עם השיר "My Number One" ("מספר אחד שלי") בביצוע הזמרת היוונייה-שוודית הלנה פפאריזו.

## סדרות ותוכניות טלוויזיה חדשות ב-2005

;**בארצות הברית**
להלן כמה מההפקות הטלוויזיוניות האמריקאיות הבולטות ביותר ששודרו לראשונה בארצות הברית במהלך שנת 2005. תאריך העלייה לשידור שמצוין בטבלה מתייחס לתאריך בו הסדרה שודרה לראשונה בארצות הברית. לרשימה מקיפה יותר של סדרות טלוויזיה אמריקאיות ששודרו בארצות הברית לראשונה בשנה זו, ראו **[[:קטגוריה:סדרות טלוויזיה אמריקאיות שעלו לשידור בשנת 2005]]**.



קובץ:Michelle Obama on The Colbert Report.jpg|"הקולבר ריפור"
קובץ:How I Met Your Mother cast.jpg|צוות השחקנים הראשי של "איך פגשתי את אמא"
קובץ:The cast of The Office (3817592239).jpg|צוות השחקנים הראשי של "המשרד"



;**בישראל**
להלן כמה מההפקות הטלוויזיוניות הישראליות הבולטות ביותר ששודרו לראשונה בישראל במהלך שנת 2005. לרשימה מקיפה יותר של סדרות טלוויזיה ישראליות ששודרו בישראל לראשונה בשנה זו, ראו **[[:קטגוריה:סדרות טלוויזיה ישראליות שעלו לשידור בשנת 2005|קטגוריה:סדרות טלוויזיה ישראליות שעלו לשידור בשנת 2005]]**.

;**במדינות אחרות**

## סדרות ותוכניות בולטות שבוטלו או הסתיימו ב-2005

;**בארצות הברית**

## נפטרו

[שמאל|ממוזער|150px|[ג'וני קרסון]]
* 23 בינואר – ג'וני קרסון, מנחה טלוויזיה אמריקאי (נולד ב-1925)
* 24 בנובמבר – נוריוקי "פאט" מוריטה, שחקן יפני-אמריקאי (נולד ב-1932)
* 10 בדצמבר – ריצ'רד פריור, סטנדאפיסט, שחקן ותסריטאי אפרו-אמריקני (נולד ב-1940)

## פרסים

## ראו גם
* 2005 בטלוויזיה בישראל

## קישורים חיצוניים

## הערות שוליים
2006 בטלוויזיה

בערך זה מצוינים אירועים בולטים שהתרחשו במהלך שנת 2006 ונוגעים לעולם הטלוויזיה.

## אירועים בולטים

* 18 במאי – תחרות האירוויזיון התקיימה באתונה שביוון. בתחרות זכתה פינלנד, עם השיר "Hard Rock Hallelujah" ("רוק כבד הללויה") בביצוע הלהקה הפינית לורדי.
* 18 בספטמבר – רשת הטלוויזיה The CW מתחילה את שידוריה בארצות הברית.

## סדרות ותוכניות טלוויזיה חדשות ב-2006

;**בארצות הברית**
להלן כמה מההפקות הטלוויזיוניות האמריקאיות הבולטות ביותר ששודרו לראשונה בארצות הברית במהלך שנת 2006. תאריך העלייה לשידור שמצוין בטבלה מתייחס לתאריך בו הסדרה שודרה לראשונה בארצות הברית. לרשימה מקיפה יותר של סדרות טלוויזיה אמריקאיות ששודרו בארצות הברית לראשונה בשנה זו, ראו **[[:קטגוריה:סדרות טלוויזיה אמריקאיות שעלו לשידור בשנת 2006]]**.

;**בישראל**
להלן כמה מההפקות הטלוויזיוניות הישראליות הבולטות ביותר ששודרו לראשונה בישראל במהלך שנת 2006. לרשימה מקיפה יותר של סדרות טלוויזיה ישראליות ששודרו בישראל לראשונה בשנה זו, ראו **[[:קטגוריה:סדרות טלוויזיה ישראליות שעלו לשידור בשנת 2006|קטגוריה:סדרות טלוויזיה ישראליות שעלו לשידור בשנת 2006]]**.

;**במדינות אחרות**
;

## סדרות ותוכניות בולטות שבוטלו או הסתיימו ב-2006

;**בארצות הברית**

## נפטרו

* 23 ביוני – אהרון ספלינג, מפיק טלוויזיה אמריקאי (נולד ב-1923)
* 20 בנובמבר – רוברט אלטמן, במאי טלוויזיה ובמאי קולנוע אמריקאי (נולד ב-1925)
* 12 בדצמבר – פיטר בויל, שחקן אמריקני. נודע בעיקר כפרנק ברון, אביו של ריי, בסדרה "כולם אוהבים את ריימונד" (נולד ב-1935)

## פרסים

## ראו גם
* 2006 בטלוויזיה בישראל

## קישורים חיצוניים

## הערות שוליים
שעון בתחנת רכבת

[ממוזער|[מגדל שעון עם שעון תחנה, בווטרברי, קונטיקט, ארצות הברית]]
ממוזער|225px|שעון הרכבת השווייצרי
**שעון תחנה** הוא שעון בתחנת רכבת המספק חיווי סטנדרטי של זמן הן לנוסעים והן לעובדי הרכבת.

בתחנת רכבת יהיו לרוב מספר שעוני תחנות. ניתן למצוא אותם במגדל שעון, באולם ההזמנות או במשרד, באולם המתנה, על רציפי התחנה או במקומות אחרים.

## עיצוב
העיצוב של שעוני תחנות באירופה היה בעבר מגוון למדי. כיום, עיצוב של רובם נגזר מדגם שעון הרכבת השווייצרי שתוכנן על ידי הנס הילפיקר, מהנדס שווייצרי, בשנת 1944 כשהיה עובד של הרכבות הפדרליות של שווייץ. ב-1953 הוסיף הילפיקר ללוח שעון מחוג שניות שעוצב בצורת דיסק איתות אדום של קונדוקטור רכבת. היישום הטכני של שעון הרכבת ומנגנון הסנכרון המרכזי על ידי שעון מאסטר, תוכנן יחד עם חברת Mobatime, יצרנית שעונים, שגם היום ממשיכה לייצר את שעוני הרכבת מהדגם השווייצרי וגם את שעוני רכבת מהדגם הגרמני וגם דגמים רבים אחרים.

עיצובים מודרניים של שעוני תחנות רכבת הם סטנדרטיים, לשעון בתחנת רכבת אירופאית יש לוח שעון לבן ומואר, סימני שעות ודקות הם בצורת פס שחור (ללא מספרים), מחוגי שעות ודקות בצורת פס שחור, מחוג שניות מעוצב כפס דק עם דיסק בקצה, ולעיתים קרובות הדיסק הוא בצבע אדום. עיצוב כזה של שעונים מבטיח קריאת זמן מרחוק.

## דוגמאות

קובץ:BahnhofsuhrZuerich_RZ.jpg|שעון רכבת שווייצרי, "האם" של שעוני הרכבת המודרניים
קובץ:Stationsklok_Antwerpen_Centraal.jpg|בלגיה
קובץ:Bahnhof_Kinding_(Altmühltal),_Bahnsteiguhr_2007.jpg|שעון תחנת דויטשה באן קלאסי
קובץ:Den_Haag_Hollands_spoor.JPG|שעון תחנת NS ההולנדי
קובץ:Jakarta_MRT_Station_Clock.jpg|שעון תחנת MRT ג'קרטה


קובץ:Clock_in_Kings_Cross.jpg|קינגס קרוס, לונדון
קובץ:Hamburg_HBF_Uhr_02_(RaBoe).jpg|המבורג האופטבאנהוף
קובץ:Gare_de_Lyon_xCRW_1311.jpg|גאר דה ליון, פריז
קובץ:2010-10-13-london-by-RalfR-046.jpg|ווטרלו, לונדון


קובץ:LindauBahnhof1.jpg|פנים עגולות, עם מחוגים מעוקלים
קובץ:Bürk_Außenuhr.JPG|פנים מרובעים, עם מחוגים ישרים
קובץ:LindauBahnhof3.jpg|שעון תחנה גרמני מודרני ליד לוח תצוגה מפוצל
קובץ:Heidelberg_Hbf_Uhr.jpg|עיצוב ייחודי ב-Heidelberg Hauptbahnhof
קובץ:Bahnhofsuhr_Aarau.jpg|שעון תחנת Aarau בקוטר 9 מ'


## קישורים חיצוניים

קטגוריה:תחנות רכבת
קטגוריה:שעונים
קטגוריה:תפעול רכבות
הר נמנמן

**הר נמנמן** הוא פסגה השייכת לרכס החרמון מצפון לרמת הגולן. ההר תחום בין נחל ערער מדרום, נחל שיאון מצפון מערב. ההר הוא שלוחה של "כתף שריון" וגובהו של ההר הוא 1,642 מטרים מעל פני הים.

הר נמנמן מתנשא מערבית לבקעת מן. ההר נקרא על שם המכרסם נמנמן אשר מינו מאכלס את אזור ההר ובקעת מן וכל רכס החרמון. ההר מיוער בעצי אלון ועצי עוזרר, מיני עצים הנפוצים מאוד ברכס החרמון.

ההר מתכסה שלג רב מדי חורף בשל גובהו הרב.
## ראו גם
* הר סנאים
* בקעת מן

נמנמן
נמנמן
קטגוריה:הר דובדבן
2014 בטלוויזיה

בערך זה מצוינים אירועים בולטים שהתרחשו במהלך שנת 2014 ונוגעים לעולם הטלוויזיה.

## אירועים בולטים

* 6–10 במאי – תחרות האירוויזיון התקיימה בקופנהגן שבדנמרק. בתחרות זכתה אוסטריה, עם השיר "Rise Like a Phoenix" ("לעלות כמו עוף החול") בביצוע זמר.ת הדראג קווין האוסטרי.ת קונצ'יטה וורסט.

## סדרות ותוכניות טלוויזיה חדשות ב-2014

;**בארצות הברית**
להלן כמה מההפקות הטלוויזיוניות האמריקאיות הבולטות ביותר ששודרו לראשונה ו/או הפכו זמינים לצפייה לראשונה בארצות הברית במהלך שנת 2014. תאריך העלייה לשידור שמצוין בטבלה מתייחס לתאריך בו הסדרה שודרה לראשונה בארצות הברית. לרשימה מקיפה יותר של סדרות טלוויזיה אמריקאיות ששודרו ו/או הפכו זמינים לצפייה בארצות הברית לראשונה בשנה זו, ראו **[[:קטגוריה:סדרות טלוויזיה אמריקאיות שעלו לשידור בשנת 2014]]**.

;**בישראל**
להלן כמה מההפקות הטלוויזיוניות הישראליות הבולטות ביותר ששודרו לראשונה בישראל במהלך שנת 2014. לרשימה מקיפה יותר של הפקות טלוויזיוניות ישראליות ששודרו בישראל לראשונה בשנה זו, ראו **[[:קטגוריה:סדרות טלוויזיה ישראליות שעלו לשידור בשנת 2014]]** ו**[[:קטגוריה:תוכניות טלוויזיה ישראליות שעלו לשידור בשנת 2014]]**.

;

;
;**במדינות אחרות**

## סדרות ותוכניות בולטות שבוטלו או הסתיימו ב-2014

;**בארצות הברית**

## נפטרו

[ממוזער|130px|[רובין ויליאמס]]
* 13 בינואר – מנחם זילברמן, שחקן, קומיקאי, ופזמונאי ישראלי (נולד ב-1946)
* 1 במאי – אסי דיין, במאי, תסריטאי, שחקן, סופר, משורר, פזמונאי, עיתונאי ופובליציסט ישראלי (נולד ב־1945)
* 30 במאי – חנה מרון, שחקנית ישראלית (נולדה ב-1923)
* 19 ביולי – ג'יימס גארנר, שחקן קולנוע וטלוויזיה אמריקאי (נולד ב-1928)
* 11 באוגוסט – רובין ויליאמס, קומיקאי ושחקן קולנוע וטלוויזיה אמריקאי (נולד ב־1951)
* 3 בספטמבר – מני פאר, שחקן תיאטרון וקולנוע ומנחה תוכניות רדיו וטלוויזיה ישראלי (נולד ב-1946)
* 14 בנובמבר – גלן א. לארסון, תסריטאי ומפיק סדרות טלוויזיה אמריקני (נולד ב-1937)
* 31 בדצמבר – אדוארד הרמן, שחקן תיאטרון, טלוויזיה וקולנוע אמריקני (נולד ב-1943)

## פרסים

## ראו גם
* 2014 בטלוויזיה בישראל

## קישורים חיצוניים

## הערות שוליים
סקובי-דו ותעלומת רסלמניה

**סקובי-דו ותעלומת רסלמניה** (באנגלית: **Scooby-Doo! WrestleMania Mystery**, הופץ גם בתור **Scooby-Doo! The WWE Mystery**) היא קומדיה בלשית מונפשת אמריקאית שיצאה ישירות ל-DVD בשנת 2014, והסרט העשרים ושניים בסדרת סרטי ההנפשה של סקובי-דו שיצא ישירות לווידאו. זוהי הפקה משותפת בין האחים וורנר הנפשה ו-WWE Studios. הסרט מציג את סקובי והחבורה שפותרים תעלומה ברסלמניה. הסרט הופץ ב-24 במרץ 2014 בבריטניה וב-25 במרץ 2014 בארצות הברית על ידי Warner Home Video .

## תקציר העלילה
כאשר שאגי רוג'רס וחברו סקובי-דו זוכים בכרטיסים לאירוע הרסלמניה 30 של ה-WWE, פרד, דפני, ולמה, שאגי וסקובי נוסעים להתארח בעיר WWE אשר נמצאת בניו אורלינס לקראת אירוע הרסלמניה. עם זאת, כאשר מפלצת בשם "דוב רפאים" מופיעה ומאיימת להרוס את האירוע, סקובי והחבורה מבקשים מכוכבי ה-WWE, ג'ון סינה, ברודוס קליי, איי-ג'יי לי, טריפל H, המיז, קיין, סין קארה ומר מקמהן כדי לעזור להם לפתור את התעלומה.

## דמויות ומדבבים
* פרנק ולקר בתור סקובי דו, פרד ג'ונס
* מינדי קון בתור ולמה דינקלי
* גריי דלייל בתור דפני בלייק
* מת'יו לילארד בתור שאגי רוג'רס
* צ'ארלס ס. דאטון בתור קוקי
* מרי מקורמק בתור גברת ריצ'רדס
* ג'ון סינה בתור עצמו
* איי ג'יי לי בתור עצמה
* סנטינו מרלה בתור עצמו
* המיז בתור עצמו
* טריפל H כמו עצמו
* מייקל קול בתור עצמו
* מר מקמהן בתור עצמו
* ברודוס קליי בתור עצמו
* קיין בתור עצמו
* קורי ברטון בתפקיד בייארד והקריין
* באמפר רובינסון בתור רובן
* פרד טטאסקיור בתור דוב רפאים

בנוסף, סין קארה, ג'רי לולר, הסמל סלוטר, ג'ימי הארט, ביג שואו, אלברטו דל ריו, קמרון, נעמי והדמויות מהסדרה "ליגת הצדק - הדור הבא" הכוללות את וונדר גירל, ארטמיס, זטאנה וגברת מאדים, כולם מופיעים בהופעת קמע ללא דיבור.  

## הפקה
ב-14 באוגוסט 2012, האחים וורנר ואולפני WWE הכריזו כי הם יפיקו ביחד סרט מונפש של סקובי-דו שימצא את סקובי והחבורה פותרים תעלומה ברסלמניה.

## קישורים חיצוניים

## הערות שוליים

קטגוריה:אירועי רסלמניה
קטגוריה:האחים וורנר הנפשה: סרטים
קטגוריה:סרטי 2014
קטגוריה:סרטי מסתורין אמריקאיים
קטגוריה:סרטי סקובי דו
קטגוריה:סרטי הנפשה אמריקאיים
קטגוריה:סרטי קומדיה אמריקאיים
קטגוריה:סרטים על כלבים
קטגוריה:סרטים מבוססי סדרות טלוויזיה
קטגוריה:סרטי מפלצות
קטגוריה:סרטי אנימציה שיצאו ישירות בפורמט לצפייה ביתית
קטגוריה:סרטי קרוס-אובר